*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2008. gada 1. aprīļa noteikumos Nr. 224 "Patentu un patentu pieteikumu noteikumi"**

Izdoti saskaņā ar Patentu likuma 27. panta otro daļu, 28. panta septīto daļu, 36. panta pirmo daļu, 37. panta otro daļu, 47. panta trešo daļu, 51. panta piekto daļu un 71. panta otro daļu

Izdarīt Ministru kabineta 2008. gada 1. aprīļa noteikumos Nr. 224 "Patentu un patentu pieteikumu noteikumi" (Latvijas Vēstnesis, 2008, 53. nr.; 2013, 224. nr.; 2015, 252. nr.) šādus grozījumus:

1. Svītrot norādē, uz kāda likuma pamata noteikumi izdoti, skaitli un vārdus "38. panta ceturto daļu".

2. Svītrot 1.1. apakšpunktā vārdus "paraugu un".

3. Izteikt 1.6. apakšpunktu šādā redakcijā:

"1.6. patenta saturu;".

4. Svītrot 1.10. apakšpunktu.

5. Svītrot 2. punkta ievaddaļā skaitli un vārdu "(2. pielikums)".

6. Izteikt 2.2. apakšpunktu šādā redakcijā:

"2.2. ziņas par pieteicēju (fiziskas personas vārds, uzvārds vai juridiskas personas nosaukums, adrese, valsts, pasta indekss, tālruņa numurs un elektroniskā pasta adrese);".

7. Izteikt 47. punktu šādā redakcijā:

"47. Uz patenta vāka vai elektroniskās apliecības pirmās lapas izvieto šādus elementus:

47.1. fonā – tīklojumu;

47.2. augšdaļā – papildinātā mazā Latvijas valsts ģerboņa attēlu, zem tā – uzrakstus "LATVIJAS REPUBLIKA" un "PATENTS";

47.3. vidusdaļā – tekstu "Patentu valde apliecina, ka šajā patentā ietvertais izgudrojums ir iekļauts Patentu reģistrā ar Nr. <00000>. Patents ir spēkā Latvijas Republikā 20 gadus no <pieteikuma datuma>, ja šis termiņš Patentu likumā paredzētajā gadījumā nebeidzas agrāk" (numuru un pieteikuma datumu ieraksta atbilstoši konkrētajam gadījumam);

47.4. zem teksta kreisajā pusē – lentes attēlu Latvijas valsts karoga krāsās un Patentu valdes zīmoga nospiedumu;

47.5. apakšmalā kreisajā pusē – izdošanas vietu un patenta piešķiršanas datumu;

47.6. apakšmalā labajā pusē – paraksta rekvizītus (amata nosaukumu "Patentu valdes direktors", Patentu valdes direktora parakstu un vārdu, uzvārdu)."

8. Svītrot 48. punktā skaitļus un vārdus "(1. pielikuma 2. punkts)".

9. Aizstāt 55. punktā vārdus "reģistra grāmatas" ar vārdu "reģistru".

10. Izteikt 56. punktu šādā redakcijā:

"56. Patentu valde kārto patentu reģistru elektronisku lietu veidā, kurās lietas dokumentu komplektu par katru patentu veido īsziņas, papildinātas ar atbilstošiem paziņojumiem par grozījumiem ziņās, kas saistītas ar attiecīgo patentu. Dokumentu komplektā, kas attiecas uz papildu aizsardzības sertifikātu, ietilpst papildu aizsardzības sertifikāts, kuru papildina ar paziņojumiem par izmaiņām ziņās, kas saistītas ar attiecīgo sertifikātu."

11. Izteikt 60. punkta ievaddaļu šādā redakcijā:

"60. Izmaiņas, kas saistītas ar patenta vai patenta pieteikuma nodošanu citai personai, Patentu valde iekļauj patentu reģistrā, patenta īpašniekam vai pieteicējam iesniedzot iesniegumu Patentu valdē. Iesniegumā norāda šādas ziņas:".

12. Izteikt 68. punkta ievaddaļu šādā redakcijā:

"68. Izmaiņas, kas saistītas ar patenta īpašnieka vai pieteicēja vārda (nosaukuma) vai adreses maiņu, Patentu valde iekļauj patentu reģistrā, patenta īpašniekam vai pieteicējam iesniedzot iesniegumu Patentu valdē. Iesniegumā norāda šādas ziņas:".

13. Svītrot 71. punktā vārdus un skaitli "kurš atbilst šo noteikumu IX nodaļas prasībām".

14. Izteikt 74. punkta ievaddaļu šādā redakcijā:

"74. Ziņas, kas saistītas ar licences līgumu, Patentu valde iekļauj patentu reģistrā, licenciāram vai viņa pārstāvim iesniedzot iesniegumu Patentu valdē. Iesniegumā norāda šādas ziņas:".

15. Izteikt 80. punkta ievaddaļu šādā redakcijā:

"80. Iesniegumā par kļūdu labojumu norāda šādas ziņas:".

16. Izteikt 83.1. apakšpunktu šādā redakcijā:

"83.1. iesniegumu Eiropas patenta apstiprināšanai Patentu valdē, kurā norāda šādas ziņas:

83.1.1. Eiropas patenta pieteikuma numuru;

83.1.2. Eiropas patenta pieteikuma datumu;

83.1.3. Eiropas patenta numuru;

83.1.4. Eiropas patenta piešķiršanas datumu;

83.1.5. izgudrojuma nosaukumu;

83.1.6. patenta īpašnieku (fiziskas personas vārdu, uzvārdu vai juridiskas personas nosaukumu, adresi, valsti un pasta indeksu);

83.1.7. pārstāvi Latvijā (vārdu, uzvārdu un adresi);

83.1.8. adresi sarakstei (tālruņa numuru, elektroniskā pasta adresi);

83.1.9. pieteicēja vai pārstāvja amatu, vārdu, uzvārdu, parakstu un datumu;".

17. Svītrot 83.4. apakšpunktu.

18. Svītrot 84. punkta otro teikumu.

19. Izteikt 86.3. apakšpunktu šādā redakcijā:

"86.3. ķīmiskās formulas iekļauj tekstā, bet zīmējumu pievieno teksta beigās;".

20. Svītrot 86.5. apakšpunktu.

21. Svītrot 1., 2., 3., 4., 5., 6., 7. un 8. pielikumu.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns

Iesniedzējs:

Tieslietu ministrijas valsts sekretārs R. Kronbergs